《赠刘东之宪副》
明代·何景明

浮生能几见，孰谓别离轻。远道惟长剑，寒宵共短檠。

旌旗临汉水，雨雪度秦城。乡井衣冠少，分携益怆情。

作者简介：何景明（1483～1521）字仲默，号白坡，又号大复山人，信阳浉河区人。明弘治十五年(1502)进士，授中书舍人。正德初，宦官刘瑾擅权，何景明谢病归。刘瑾诛，官复原职。官至陕西提学副使。为“前七子”之一，与李梦阳并称文坛领袖。其诗取法汉唐，一些诗作颇有现实内容。有《大复集》。